<classify> Simba ambayo kwa sasa inaongoza Ligi Kuu ya Tanzania Bara ikiwa na pointi 54 kabla ya kushuka dimbani jana kuwakabili Mbeya City ya Mbeya, inashuka dimbani ikiwa ni sehemu ya kupaisha ari ya upenzi wa soka Dodoma.Timu hizo mwaka jana mwezi wa Septemba zilikutana katika uwanja wa Jamhuri mkoani hapa ambapo Simba iliibuka na ushindi wa mabao 2-0.Katibu Mkuu wa Chama cha Soka Mkoani DodomaDorefa, Hamisi Kissoy alisema wameamua kuileta Klabu ya Simba Dodoma kutokana na mashabiki wengi kutaka kuishuhudia klabu hiyo.Kissoy alisema nia yao ni kukata kiu ya mashabiki wa Dodoma, ambao hawajaziona timu za Simba na Yanga kwa muda mrefu tangu timu za CDA na Polisi Dodoma kushuka daraja.Tumewaleta Simba na tupo mbioni kuwaleta Yanga. Simba watakuja kukata kiu ya mashabiki wa Dodoma, alisema Kissoy Naye kocha wa timu ya Polisi Dodoma, Paul Pweza alisema wapo tayari kwa ajili ya mchezo huo, ambao utakuwa kipimo kizuri cha kusajili wachezaji Tunakikosi madhubuti,tutaangalia baadhi ya wachezaji tutakaowatumia katika Ligi daraja la kwanza msimu ujao, amesema Pweza.  <topic>: MICHEZO 